b'\n_START_ARTICLE_\nKeira Knightley\n_START_SECTION_\nBiografie\n_START_PARAGRAPH_\nCu o tradi\xc8\x9bie cinematografic\xc4\x83 \xc3\xaen familie venit\xc4\x83 din dou\xc4\x83 unghiuri (actorie \xc8\x99i scenariu), nu este de mirare c\xc4\x83 micu\xc8\x9ba Keira a cerut propriul impresar \xc3\xaenc\xc4\x83 de la v\xc3\xa2rsta de trei ani... \xc8\x99i a avut unul patru ani mai t\xc3\xa2rziu, c\xc3\xa2nd a primit primul s\xc4\x83u rol, \xc3\xaen Royal Celebration._NEWLINE_\xc3\x8enc\xc4\x83 din acea perioad\xc4\x83 s-a descoperit c\xc4\x83 este dislexic\xc4\x83, dar acest lucru nu a fost declarat oficial, pentru ca nu a sus\xc8\x9binut niciodat\xc4\x83 testele care s\xc4\x83-i confirme diagnosticul._NEWLINE_\xc3\x8en 1994 prime\xc8\x99te un rol mai substan\xc8\x9bial \xc3\xaen filmul A Village Affair, iar cinci ani mai t\xc3\xa2rziu - vreme \xc3\xaen care a urmat o \xc8\x99coal\xc4\x83 obi\xc8\x99nuit\xc4\x83 \xc8\x99i a continuat s\xc4\x83 joace roluri mici pe timpul vacan\xc8\x9belor de var\xc4\x83 \xe2\x80\x93 regizorul George Lucas o distribuie (neoficial) \xc3\xaen Star Wars Episode 1: The Phantom Menace, unde \xe2\x80\x9c\xc3\xaemparte\xe2\x80\x9d rolul senatorului Amidala cu Natalie Portman._NEWLINE_\xc3\x8en thrillerul The Hole (2001) Keira, care avea atunci doar cincisprezece ani, filmeaz\xc4\x83 prima ei scen\xc4\x83 nud. Filmul nu a fost difuzat p\xc3\xa2n\xc4\x83 c\xc3\xa2nd actri\xc8\x9ba nu a \xc3\xaemplinit \xc8\x99aisprezece ani. Tot \xc3\xaen aceast\xc4\x83 perioad\xc4\x83 este admis\xc4\x83 la LAMDA (London Academy of Music and Dramatic Art) \xc8\x99i filmeaz\xc4\x83 \xc3\xaen Rom\xc3\xa2nia pentru Princess of Thieves, unde o interpreteaz\xc4\x83 pe sora lui Robin Hood._NEWLINE_Rolul care a atras aten\xc8\x9bia asupra ei \xc3\xaen Marea Britanie a fost Bend It Like Beckham, care \xc3\xaenf\xc4\x83\xc8\x9bi\xc8\x99eaz\xc4\x83 povestea unei juc\xc4\x83toare de fotbal. \xc3\x8en SUA a ajuns pe un banal loc 26._NEWLINE_\xc3\x8en toamna lui 2002 ob\xc8\x9bine rolul din Pirates of The Caribbean: The Curse of The Black Pearl. Filmul a intrat direct \xc3\xaen box office, fiind declarat un succes universal. Abia acum publicul american \xc3\xae\xc8\x99i \xc3\xaentoarce privirile spre Bend It, propuls\xc3\xa2ndu-l pe un binemeritat loc 12. Pirates a r\xc4\x83mas \xc3\xaen Top 3 timp de dou\xc4\x83zeci \xc8\x99i unu de s\xc4\x83pt\xc4\x83m\xc3\xa2ni._NEWLINE_De atunci Keira intr\xc4\x83 \xc3\xaen vizorul produc\xc4\x83torului Jerry Bruckheimer pentru rolul lui Guinivere \xc3\xaen King Arthur (2004)._NEWLINE_\xc3\x8en 2005 lucreaz\xc4\x83 la The Jacket al\xc4\x83turi de Adrien Brody. O scurt\xc4\x83 vacan\xc8\x9b\xc4\x83 \xc3\xaei permite s\xc4\x83 viziteze Etiopia, iar ca spre toamn\xc4\x83 se \xc3\xaentoarce pe platourile de filmare pentru ecranizarea unei adapt\xc4\x83ri dup\xc4\x83 romanul lui Jane Austen, Pride and Prejudice._NEWLINE_\xc3\x8en octombrie Keira Knightley este premiat\xc4\x83 la categoria Best Breakthrough Actor \xe2\x80\x93 Female, \xc3\xaen cadrul Hollywood Film Award._NEWLINE_Printre proiectele cinematografice actuale se num\xc4\x83r\xc4\x83 Silk \xc8\x99i Pirates of the Caribbean 3. Se pare c\xc4\x83 va juca \xc8\x99i \xc3\xaentr-un remake al filmului My Fair Lady._NEWLINE_\xc3\x8en 2006, Keira a primit o nominalizare la Oscar pentru rolul din Pride and Prejudice. Tot \xc3\xaen 2006, a fost votat\xc4\x83 cea mai sexy femeie din lume \xc8\x99i a semnat un contract cu Chanel._NEWLINE_De-a lungul carierei ei, a jucat al\xc4\x83turi de actori ca Thora Birch, Alexandra Maria Lara, Johnny Depp, Orlando Bloom, Geoffrey Rush, Bill Nighy, Colin Firth, Liam Neeson, Emma Thompson, Hugh Grant, Clive Owen, Adrien Brody, Matthew Macfadyen, Mickey Rourke, Alfred Molina._NEWLINE_\xc3\x8en 2013 s-a c\xc4\x83s\xc4\x83torit cu James Righton, care \xc3\xaempreun\xc4\x83 au o fat\xc4\x83, Edie.'